**Referat fra fællesmødet mellem Forældrerådet og Skolebestyrelsen   
ved Synscenter Refsnæs den 26. april 2017 kl. 16.30 – 18.00**

**Mødedeltagere:**

Søs Christensen, Ellen Lande, Lisbeth Abildgaard Jensen, Iben Brandborg, Carina Rasmussen, Karin Lykke Madsen, Sonja Larsen, Susanne Johansen og Berit Houmølle

**Afbud:**

Vicky Larsen, Valborg Ane Hedegaard Anyaogu og Kirsten Rask

Mødet blev afholdt i mødelokale Øst 2, og der blev afsluttet med smørrebrød.

**Dagsorden**

1. **Status på Synscenter Refsnæs – orientering og drøftelse**

Mødet indledtes med en rundvisning i Midterhuset, hvor repræsentant fra entreprenøren og Susanne fortalte om bygninger, indhold og proces.

**1.a       Prognose ift. elevtal**

Susanne gennemgik prognose for kommende skoleår.

**1.b       Byggeri ”Midterhuset”**

Susanne gennemgik facade- og plantegninger for Midterhuset.

1. **Opfølgning på udbud vedr. Specialrådgivningen på Synscenter Refsnæs**

Berit orienterede om udfaldet af udbuddet – at Synscenter Refsnæs/Region Sjælland vandt udbuddet af den landsdækkende specialrådgivning for målgruppen af børn og unge med synsnedsættelse. Dette har ikke kun betydning for Specialrådgivningen på Synscenter Refsnæs men er en styrkelse af hele Synscenter Refsnæs ift. at fastholde unikke kompetencer og faglige miljøer.

1. **Opfølgning på dialogmøde med kommunerne d. 1. december 2016**

Berit orienterede om form og indhold på dialogmødet samt den feedback/de ønsker, de deltagende kommunerepræsentanter havde til Synscenter Refsnæs. Tilbagemeldingen fra kommunerne på mødet indgår i Synscenter Refsnæs fortsatte arbejde med udvikling og justering af tilbud og ydelser.

1. **Orientering om ny musiklinje på STU/Efterskole**

Kort orientering om ny musiklinje – både forældreråd og skolebestyrelse er tidligere orienteret på andre møder.

1. **Orientering om forskningsprojekter i regi af Region Sjælland**

Region Sjælland har udbudt to forskningsprojekter. Det ene om Dokumentation, hvor forskere og de specialiserede botilbud dykker ned i praksis med henblik på at udvikle metodisk dokumentation praksis – det andet om Pædagogisk narrativ tilgang.

Synscenter Refsnæs deltager i begge forskningsprojekter og er med i arbejdsgrupperne omkring projekterne.

1. **Orientering om tilsyn (Social Tilsyn Øst og Styrelsen for patientsikkerhed)**

Susanne orienterede om de to anmeldte tilsyn.

1. **Evt.**

Orientering om dato for familiedag

Spørgsmål om beregningen af takstdøgn. Susanne orienterede om, at det bliver besluttet centralt i et samarbejde mellem regionerne og kommunerne.

Referent: Berit Houmølle